Mielekkäästä, laadukkaasta ja kaikille alakoululaisille tarkoitetusta aamu- ja iltapäivätoiminnasta hyötyisivät niin lapset, vanhemmat kuin opettajatkin.

Poikani aloitti juuri kolmannen luokan. Kevään ja kesän mittaan olen yrittänyt epätoivoisesti järjestää lapselleni jotakin järkevää tekemistä ja aikuisen huolenpitoa pitkien iltapäivien ajaksi koulun jälkeen. Kaksikymmentä vuotta ulkomailla asuneena en voi uskoa, että maailman parhaiden koulujen maassa alakoululaisia laiminlyödään jättämällä heidät iltapäiviksi yksin oman onnensa nojaan – tai parhaassa tapauksessa vahtimaan toinen toisiaan.